Esben Pilgaard Jørgensen fra Løkken startede med at producere møbler allerede i 2013. Her brugte han tiden på at lave møbler til sin egen lejlighed. - Jeg synes, der manglede produkter i de danske designhuse, hvor sammensætningen af materialer er ligesom vores, siger Esben Pilgaard Jørgsensen, der ejer EPJ Design. Siden da har møbelvirksomheden EPJ Design haft stor succes. I 2015 fik de Bestseller som kunde og har nu deres møbler stående over hele verden. - Det var en rimelig vild oplevelse lige pludselig at have så stor en kunde, siger Esben Pilgaard Jørgensen. I et helt år har han nu arbejdet på at få en gammel bygning i Aalborg til at passe til hans eget møbeldesign, og i januar rykkede den 26-årige designer så ind i lokalerne i Vestbyen sammen med kompagnonen Mark Huse Pedersen. Udover møbeldesign starter EPJ Design også en tegnestue i lokalerne i Aalborg, hvor de hjælper virksomheder med at visualisere nye rum i 3D.

Opsummering:
26-årige Esben Pilgaard Jørgensen startede i sin fars værksted i Løkken. Nu har han åbnet showroom med sine egne designmøbler i Aalborg.